ಮಹಿಳೆಯ ಮೇಲೆ ಅತ್ಯಾಚಾರ ಮಾಡಿ ಕೊಲೆ ಮಾಡುವವರ ಪುರುಷತ್ವವರನ್ನು ಹರಣ ಮಾಡುವ ಕಾನೂನು ಜಾರಿ ಆಗಬೇಕು ಬಳ್ಳಾರಿ, ಅ. 09, ಹಿ.ಸ ಒಂದು ಕಾಲದಲ್ಲಿ ಇಡೀ ಮಾಧ್ಯಮ ಕೇಂದ್ರಿತವಾಗಿದ್ದ ಜನಪ್ರಿಯ ಡಿವೈಎಸ್ಪಿ ಅವರು ಕೆಲ ವರ್ಷಗಳ ಕಾಲ ತೆರೆಯ ಮರೆಯ ಹಿಂದೆ ಸರಿದು ಈಗ ಏಕಾಏಕಿ ಮಾಧ್ಯಮಗಳ ಮುಂದೆ ಕಾಣಿಸಿಕೊಂಡಿದ್ದಾರೆ. ಅದರೂ, ಹತ್ರಾಸ್ ಘಟನೆಯನ್ನು ಖಂಡಿಸುತ್ತಾ. ಅವರ ಮಾತುಗಳಲ್ಲಿ ಅತ್ಯಾಚಾರ ಕೊಲೆ ಪ್ರಕರಣಗಳ ಕುರಿತಾದ ನೋವಿತ್ತು, ದುಃಖವಿತ್ತು. ಅವರು ಹೀಗೆಂದಿದ್ದಾರೆ, ಯಾವುದೇ ಮಹಿಳೆಯ ಮೇಲೆ ಅತ್ಯಾಚಾರ ಮಾಡಿ ಕೊಲೆ ಮಾಡುವವರ ಪುರುಷತ್ವವರನ್ನು ಹರಣ ಮಾಡುವ ಕಾನೂನು ಜಾರಿ ಆಗಬೇಕು ಎಂದು ಭಾರತೀಯ ಜನಶಕ್ತಿ ಕಾಂಗ್ರೆಸ್ ಪಕ್ಷದ ಸಂಸ್ಥಾಪಕ ಅಧ್ಯಕ್ಷೆ, ನಿವೃತ್ತ ಡಿವೈಎಸ್ಪಿ ಅನುಪಮಾ ಶಣೈ ಅವರು ಆಗ್ರಹಿಸಿದ್ದಾರೆ.ಪತ್ರಕರ್ತರೊಂದಿಗೆ ಶುಕ್ರವಾರ ಮಾತನಾಡಿದ ಅವರು, ಯಾವುದೇ ಬಲತ್ಕಾರ, ಅತ್ಯಾಚಾರದ ನಂತರ ನಡೆಯುವ ಕೊಲೆಯ ನಂತರದ ಪೋಸ್ಟ್ಮಾರ್ಟ್ಂ, ಫೊರಾನ್ಸಿಕ್ ಲ್ಯಾಬ್ನಲ್ಲಿಯ ಚಟುವಟಿಕೆಗಳು ಸೇರಿದಂತೆ ಎಲ್ಲಾ ಪ್ರಕ್ರಿಯೆಗಳನ್ನು ವೀಡಿಯೋಗ್ರಫಿ ಮಾಡಿಸುವ ಮೂಲಕ ಘಟನೆಯ ಆಗುಹೋಗುಗಳ ನೈಜತೆಯನ್ನು ತಿಳಿಯಲು ಜನರಿಗೆ ಮುಕ್ತ ಅವಕಾಶ ನೀಡಬೇಕು. ಈ ನಿಟ್ಟಿನಲ್ಲಿ ಕೋರ್ಟ್ ಕಠಿಣವಾದ ನೀತಿನಿಯಮವನ್ನೇ ಜಾರಿ ಮಾಡಬೇಕು ಎಂದರು. ಭವಿಷ್ಯದಲ್ಲಿ 50 ಅಭ್ಯರ್ಥಿಗಳನ್ನು ಕಣಕ್ಕಿಳಿಸುವ ಚಿಂತನೆ ಇದೆ. ಬಳ್ಳಾರಿ, ಬೀದರ್, ಬೆಳಗಾವಿ ಜಿಲ್ಲೆ ಸೇರಿದಂತೆ ವಿವಿಧ ಕ್ಷೇತ್ರಗಳಲ್ಲಿ ಪಕ್ಷವನ್ನು ಸಂಘಟಿಸುವ ಪ್ರಯತ್ನ ನಡೆದಿದೆ. ಮುಂದಿನ 15 ವರ್ಷಗಳ ಹೋರಾಟದ ರೂಪುರೇಷಗಳನ್ನು ಸಿದ್ಧಪಡಿಸಲಾಗಿದೆ. ನಮ್ಮದು ಭ್ರಷ್ಟಾಚಾರ ಮುಕ್ತ ಪಕ್ಷ, ಹಣಕಾಸಿನ ಕೊರತೆಯಲ್ಲಿಯೇ ಪಕ್ಷ ಸಂಘಟನೆ ನಡೆಯಲಿದೆ ಎಂದರು. ಗದ್ಘದಿತರಾದ ಶಣೈ!ಕೆಲ ವರ್ಷಗಳ ಹಿಂದೆ ಡಿವೈಎಸ್ಪಿ ಹುದ್ದೆ ರಾಜೀನಾಮೆ ನೀಡಿ ವಿವಾದಿತರಾಗಿದ್ದರ ಕುರಿತು ಪ್ರಶ್ನಿಸಿದಾಗ, ಕಣ್ಣಂಚಿನಲ್ಲಿಯೇ ದುಃಖವನ್ನು ತಡೆಹಿಡಿದುಕೊಂಡ ಅನುಪಮಾ ಶಣೈ, ನಾನೀಗ ಹಳೆಯದರನ್ನು ಚಿಂತಿಸುವ ಸ್ಥಿತಿಯಲ್ಲಿಲ್ಲ. ನನ್ನ ರಾಜೀನಾಮೆ ಪ್ರಕರಣ ನ್ಯಾಯಾಲಯದಲ್ಲಿದೆ. ನನ್ನ ಪರವಾಗಿ ಸಾರ್ವಜನಿಕರು ದೂರು ದಾಖಲಿಸಿದಲ್ಲಿ ಸಹಕರಿಸುವುದಾಗಿ ಹೇಳಿದರು.ಹಿಂದುಸ್ತಾನ್ ಸಮಾಚಾರಮ.ಕುಎಂ.ಎಸ್ಯ.ಮ